b'\n_START_ARTICLE_\nKosta Rika\n_START_SECTION_\nBioprodukcinis \xc5\xabkis\n_START_PARAGRAPH_\nApie 16\xc2\xa0% Kosta Rikos teritorijos yra dirbamos \xc5\xbeem\xc4\x97s. Bananai ir kava yra pagrindin\xc4\x97s prekin\xc4\x97s kult\xc5\xabros eksportui. Kava yra auginama daugiausia centriniame plok\xc5\xa1\xc4\x8diakalnyje. 2005\xc2\xa0m. jos perdirbta apie 200 800 t. Bananai auginami tropiniuose pakran\xc4\x8di\xc5\xb3 regionuose, per metus gaunama apie 2,5 mln. ton\xc5\xb3 banan\xc5\xb3 derliaus. JAV \xc4\xaf Kosta Rikos \xc5\xbeem\xc4\x97s \xc5\xabk\xc4\xaf investavo 55 mln. doleri\xc5\xb3._NEWLINE_Mi\xc5\xa1kai nuo 1995\xc2\xa0m ypa\xc4\x8d saugomi nuo savanaudi\xc5\xa1ko mi\xc5\xa1k\xc5\xb3 kirtimo. Kakava, cukrin\xc4\x97s lazdel\xc4\x97s bei ananasai taip pat auginami daugiausiai eksportui. 2005\xc2\xa0m gyvulininkyst\xc4\x97 sudar\xc4\x97 apie 2 mln. galvij\xc5\xb3, 300000 kiauli\xc5\xb3 ir 150000 arkli\xc5\xb3. \xc5\xbduvybos laimikis sudar\xc4\x97 ~ 36500 t, daugiausia krevet\xc4\x97s.\n_START_SECTION_\nEnergetika ir prekyba\n_START_PARAGRAPH_\n\xc5\xa0alis pagamino apie 8 milijardus kWh per 2005\xc2\xa0m., apie 80\xc2\xa0% jos pagaminama hidroelektrin\xc4\x97se. Apie 18\xc2\xa0% yra eksportuojama \xc4\xaf kaimynines \xc5\xa1alis._NEWLINE_Eksportuojama kava, kakava, bananai, cukrus, dekoratyviniai augalai. Importuojamos gamyklin\xc4\x97s prek\xc4\x97s, automobiliai, atsargin\xc4\x97s ma\xc5\xa1in\xc5\xb3 dalys, cheminiai preparatai, \xc5\xbealiavin\xc4\x97 nafta, \xc4\xafvairi technika, maisto produktai.\n_START_SECTION_\nTurizmas\n_START_PARAGRAPH_\nKosta Rika yra labiausiai lankoma valstyb\xc4\x97 Centrin\xc4\x97je Amerikoje. \xc5\xa0alis i\xc5\xa1 turizmo u\xc5\xbedirba 1,9 mlrd. Per metus ir j\xc4\x85 aplanko 1,9 milijono u\xc5\xbesienio turist\xc5\xb3. Dauguma turist\xc5\xb3 atkeliauja i\xc5\xa1 JAV ir Kanados ir Europos S\xc4\x85jungos. 2005 metais i\xc5\xa1 turizmo gautos pajamos sudar\xc4\x97 8,1\xc2\xa0% BVP ir \xc4\xafdarbino 13,3\xc2\xa0% darbuotoj\xc5\xb3._NEWLINE_Ekoturizmas yra labai populiarus tarp daugelio turist\xc5\xb3 norin\xc4\x8di\xc5\xb3 aplankyti nacionalinius parkus ir saugomas teritorijas visoje \xc5\xa1alyje. Kosta Rika buvo pirmoji, kuri prad\xc4\x97jo savo \xc5\xa1alyje ekoturizm\xc4\x85.\n_START_SECTION_\nTransportas\n_START_PARAGRAPH_\nGele\xc5\xbeinkelis buvo u\xc5\xbedarytas 1995\xc2\xa0m. Keliai sudaro apie 41 200\xc2\xa0km, kuri\xc5\xb3 22\xc2\xa0% yra gr\xc4\xafsti, 820\xc2\xa0km yra greitkeli\xc5\xb3. Statistikos duomenimis, 1000-\xc4\x8diui gyventoj\xc5\xb3 tenka 144 transporto priemon\xc4\x97s. Kelet\xc4\x85 \xc5\xa1alies aviakompanij\xc5\xb3, kurios veikia \xc5\xa1alies viduje. Yra tik du tarptautiniai aerouostai (sostin\xc4\x97je ir Liberijoje), pri\xc5\xbei\xc5\xabrimi \xc5\xa1alies ir kit\xc5\xb3 valstybi\xc5\xb3.\n_START_SECTION_\n\xc5\xa0vietimas\n_START_PARAGRAPH_\nKosta Rikos ra\xc5\xa1tingumo lygis yra 96\xc2\xa0%, vienas did\xc5\xbeiausi\xc5\xb3 Lotyn\xc5\xb3 Amerikoje. Valstyb\xc4\x97 garantuoja, pagal Konstitucij\xc4\x85, nemokam\xc4\x85 mokym\xc4\x85si pradin\xc4\x97se ir vidurin\xc4\x97se mokyklose. Yra ir valstybini\xc5\xb3 ir priva\xc4\x8di\xc5\xb3 mokykl\xc5\xb3._NEWLINE_Mokomasi 11 klasi\xc5\xb3 ir tada mokiniai gauna Kosta Rikos Bachillerato diplom\xc4\x85, kur\xc4\xaf i\xc5\xa1duoda \xc5\xa1vietimo ministerija.'